**OBRAZLOŽENJE PRIJEDLOGA DRUGIH IZMJENA I DOPUNA**

**PRORAČUNA GRADA KARLOVCA ZA 2022. GODINU**

**1. U V O D**

Proračun Grada Karlovca za 2022. godinu kao i Projekcije proračuna za 2023. i 2024. godinu usvojene su na 6. sjednici Gradskog vijeća Grada Karlovca održanoj dana 15. prosinca 2021. godine, a objavljen je u Glasniku Grada Karlovca broj 22/2021. godine.

Proračun za 2022. godinu usvojen je u iznosu od 462.570.573 kuna.

Novim Zakonom o proračunu (Narodne novine, broj 144/21) utvrđeno je da ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci, proračun se mora uravnotežiti. Nadalje, Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

 Prve Izmjene i dopune Proračuna Grada Karlovca donijelo je Gradsko vijeće Grada Karlovca je na devetoj sjednici održanoj dana 12. travnja 2022. godine u ukupnom iznosu od 487.606.515 kuna, što je povećanje za 25,0 mil. kuna, odnosno za 5,41% u odnosu na početni Proračun za 2022. godinu.

 Gradonačelnik Grada Karlovca donio je dana 06. svibnja 2022. godine Odluku o prvoj preraspodjeli sredstava u Proračunu Grada Karlovca, a ista je objavljena u službenom glasilu Grada Karlovca.

Drugim Izmjenama i dopunama Proračuna Grada Karlovca predlaže se proračun u iznosu od 569.033.535 kuna što je povećanje za 81,4 mil. kuna odnosno za 16,7% u odnosu na Proračun za 2022. godinu.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu drugim Izmjenama i dopunama Proračuna Grada Karlovca za 2022. godinu u odnosu na Proračun za 2022. godinu.

Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2022. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu Drugim izmjenama i dopunama Proračuna Grada Karlovca za 2022. godinu, prema osnovnoj klasifikaciji.

1. **OPĆI DIO**

**Tablica 1. Struktura drugih Izmjena i dopuna Proračuna Grada Karlovca za 2022. godinu prema osnovnoj klasifikaciji**



**2. PRIHODI I PRIMICI PRORAČUNA**

 U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom drugih Izmjena i dopuna Proračuna Grada Karlovca za 2022. godinu prihodi i primici su veći za 16,70% u odnosu na plan Proračuna za 2022 godinu.

**Tablica 2. Planirani prihodi i primici Proračuna Grada Karlovca za 2022. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od administrativnih pristojbi i po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 474.424.172 kuna ili za 76,3 mil. kuna više u odnosu na planirane prihode Proračuna za 2022. godinu, a ovo povećanje rezultat je povećanog priljeva sredstava iz EU fondova, točnije Europskog fonda solidarnosti što ćemo obrazložiti u nastavku.

* **Prihodi od poreza**

Prihodi od poreza planiraju se u iznosu od 148.922.202 kuna i ovim izmjenama i dopunama su povećani za 7,9 mil. kuna. U ovoj skupini prihoda planirani su prihodi od poreza na imovinu (porez na promet nekretnina) koji iznose 9.915.624 kuna dok su prihodi od poreza na robe i usluge planirani u iznosu od 1.205.000 kuna. Prihodi od poreza na robu i usluge se odnose se na prihode od poreza na potrošnju alkoholnih i bezalkoholnih pića u iznosu od 1.200.000 kuna i na porez na tvrtku u iznosu od 5.000 kuna (porez na tvrtku naplaćuje se temeljem razreza poreza iz prethodnih godina, jer je taj porez od 01.01.2017. ukinut novim Zakonom o lokalnim porezima). Prihodi od poreza i prireza na dohodak ovim Izmjenama iznose 137.801.578 kuna i povećani su za 6,6 mil. kuna u odnosu na Plan.

Struktura prihoda od poreza na dohodak je sljedeća:

* porez i prirez na dohodak kao nenamjenski prihod planiran je u iznosu od 132.650.000 kuna
* dio poreza na dohodak za decentralizirane funkcije osnovnog školstva u iznosu od 3.581.578 kuna
* dio poreza na dohodak za financiranje decentralizirane funkcije vatrogastva u iznosu od 1.570.000 kuna.
* **Pomoći iz inozemstva i od subjekata unutar opće države** Ukupan iznos pomoći iz inozemstva i od subjekata unutar općeg proračuna planira se u iznosu od 241.250.002 kuna odnosno povećavaju se za 67,5 mil. kuna ili 38,8% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu od 1.140.925 kuna što je za 1,7 mil. kuna manje ili za 59,4% manje u odnosu na planirano, a odnose se najvećim dijelom na izostanak planiranih pomoći putem norveškog financijskog mehanizma za projekt GEO coNnect.

**Pomoći proračunu iz drugih proračuna** planirane su u novom iznosu od 12.244.378 kuna, što je povećanje za 411.919 kuna u odnosu na prethodni plan, a promjene se najvećim dijelom odnose na sredstva odobrena iz državnog proračuna za dodatna ulaganja na objektu Streljane u iznosu od 817.021 kuna dok je za opremanje dječjeg vrtića Zadobarje odobreno 30.000 kuna pomoći. Sredstva iz županijskog proračuna su smanjena za 916.005 kuna. Nepromijenjen je iznos namijenjen projektu parkirališta ŠSD Mladost koji iznosi 3,3 mil.kuna dok je za sanaciju šteta od potresa smanjen plan i iznosi 639.253 kuna pomoći, a za projekt Modrušanov park 20.000 kuna. Kapitalne pomoći iz Ministarstva kulture za obnovu kulturne baštine (arkade na Vojnom groblju, obnova mrtvačnice na Židovskom groblju, sanacija kuća u ulici Petra Zrinskog, sanacija KAMOD) su smanjene za 171.600 kuna i ovim Izmjenama iznose 1.384.650 kuna.

 **Pomoći od izvanproračunskih korisnika** su veće za 300.000 kuna u odnosu na izvorni plan i iznose 30.170.296 kuna, a odnose se na pomoći od Županijske uprave za ceste koje su planirane u iznosu od 4,0 mil. kuna.

**Pomoći izravnanja za decentralizirane funkcije** osnovnog školstva i vatrogastva su usklađene s Uredbom Vlade Republike Hrvatske o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2022.godinu (Narodne novine, broj 147/2021). Ovim Izmjenama i dopunama proračuna za 2022. godinu pomoći izravnanja nisu mijenjane i iznose 13.211.014 kuna pri čemu se na osnovno školstvo odnosi 7.347.705 kuna, a na vatrogastvo 5.863.309 kuna.

**Pomoći proračunskim korisnicima iz proračuna koji im nije nadležan** su povećane za 203.750 kuna, a odnose se na pomoći iz državnog i županijskog proračuna proračunskim korisnicima koje su planirane u iznosu od 82.215.724 kuna, a odnose se najvećim dijelom na prihode osnovnih škola Grada namijenjenih financiranju plaća i ostalih rashoda za zaposlene, a koja oni ostvaruju iz državnog proračuna. Sredstva planirana za 2022. godinu za plaće u osnovnim školama iznose 74,2 mil. kuna.

**Pomoći temeljem prijenosa EU sredstava** planirane su u iznosu većem za 68,2 mil.kuna i novi plan iznosi 102.267.665 kuna, a povećanje se odnosi najvećim dijelom na povlačenje sredstava iz Europskog fonda solidarnosti za obnovu objekata kulturne baštine.

* Mjera zaštite zgrade „KAMOD“ u iznosu od 16.461.500 kuna
* Mjera zaštite zgrade Hrvatskog doma u iznosu od 33.118.750 kuna
* Mjera zaštite zgrade na adresi bana Josipa Jelačića 1 u iznosu od 5.433.750 kuna
* Mjera zaštite zgrade Gradskog muzeja u iznosu od 10.896.147 kuna
* Mjera zaštite zgrade na adresi Gornja Gaza 3 u iznosu od 2.387.500 kuna
* **Prihodi od imovine**

Prihodi od imovine (prihodi od financijske i nefinancijske imovine) planirani su iznosu većem za 150.000 kuna i novi plan iznosi 8.337.979 kuna, a odnose se najvećim dijelom na prihode od nefinancijske imovine koji su planirani u iznosu od 7.512.979 kuna. Vrijednosno najznačajniji prihodi ove skupine prihoda su prihodi od naknade za javna parkirališta koji se predviđaju u iznosu od 1,0 mil. kuna, zatim prihodi od zakupa poslovnih objekata koji se planiraju u iznosu većem za 250.000 kuna i iznose 1.450.000 kuna kao i prihodi od naknade za javne površine koji su planirani u iznosu većem za 200.000 kuna i iznose 1.600.000 kuna. Planirani prihodi od zakupa imovine (štandovi i kiosci) su smanjeni za 100.000 kuna i novi plan iznosi 220.000 kuna, a prihodi od iznajmljivanja imovine (stanovi) se predviđaju u iznosu većem za 100.000 kuna i iznose 800.000 kuna.

**Prihodi od financijske imovine** planirani su u iznosu od 825.000 kuna, a odnose se najvećim dijelom na ostvarenu dobit od trgovačkog društva Čistoća u iznosu od 700.000 kuna dok se na prihode od kamata na oročena sredstva i na depozite po viđenju odnosi 125.000 kuna.

* **Prihodi od administrativnih pristojbi i po posebnim propisima**

Skupina prihoda od administrativnih pristojbi i po posebnim propisima drugim Izmjenama proračuna planirana je u iznosu većem za 348.866 kuna i novi plan iznosi 69.453.514 kuna.

**Upravne i administrativne pristojbe** planirane su u iznosu manjem za 100.000 kuna i iznose 870.000 kuna, a odnose se na prihode od državnih biljega u iznosu od 300.000 kuna dok prihodi od gradskih pristojbi iznose 500.000 kuna, a prihodi od boravišnih pristojbi 70.000 kuna.

**Prihodi po posebnim propisima** su veći za 412.931 kuna i iznose 18.547.579 kuna, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) u iznosu od 17,1 mil.kuna.

Ostale nespomenute prihode čine prihodi po sudskim presudama koji su planirani u iznosu većem za 30.000 kuna i novi plan iznosi 180.000 kuna, naknada za zadržavanje nezakonito izgrađenih zgrada u prostoru u iznosu većem za 50.000 kuna i novi plan iznosi 126.878 kuna dok su prihodi od naknade šteta od osiguranja (za potrese) planirani u iznosu većem za 135.000 kuna i iznose 238.000 kuna.

 **Prihodi od komunalnih doprinosa i naknada** iznose 50,0 mil. kuna i ovim su Izmjenama povećani za 35.935 kuna pri čemu se na komunalnu naknadu odnosi 46.035.935 kuna, a na komunalni doprinos 4.000.000 kuna.

* **Prihodi od prodaje proizvoda i robe te pruženih usluga i prihodi od donacija**

Predlaže se povećanje ove skupine prihoda za 34.000 kuna i novi plan iznosi 4.750.154 kuna, a odnose se gotovo u cijelosti na vlastite prihode proračunskih korisnika.

Prihodi od prodaje proizvoda i robe te pruženih usluga proračunskih korisnika planirani su u iznosu od 2.571.654 kuna (povećanje za 60.000 kuna u odnosu na Plan za 2022.g.) dok se na prihode Grada po ovoj osnovi odnosi 1.450.000 kuna (prihodi od pruženih usluga za Hrvatske vode su smanjeni za 100.000 kuna ovim Izmjenama).

 Prihodi od donacija su planirani u iznosu od 728.500 kuna pri čemu se najveći dio odnosi na donacije trgovačkih društava za projekt KA - kvart u iznosu od 350.000 kuna i na donacije od Heinekena za UPU Pivovara u iznosu od 70.000 kuna dok se na donacije poslovnog subjekta za UPU Poslovna zona Mekušje odnosi 62.000 kuna. Prihodi proračunskih korisnika po ovoj osnovi iznose 246.500 kuna.

* **Kazne, upravne mjere i ostali prihodi**

Navedena skupina prihoda je ovim izmjenama i dopunama proračuna planirana u iznosu većem za 400.000 kuna i iznosi 1.710.321 kuna, a odnosi se na naplatu prihoda od novčanih kazni (prekršajne kazne komunalnih redara) u iznosu od 500.000 kuna, prihode za naplaćene troškove prisilne naplate u iznosu od 5.000,00 kuna i ostale prihode u iznosu od 1.205.321 kuna (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno).

**2.2. PRIHODI OD PRODAJE NEFINANCIJSKE IMOVINE**

 **Prihodi od prodaje neproizvedene dugotrajne imovine** planirani su u iznosu većem za 4.761.194 kuna i iznose 8.921.194 kuna, a ovo povećanje rezultat je povećanih prihoda od prodaje zemljišta u vlasništvu grada u iznosu od 7.961.194 kuna dok se na prihode od prodaje zemljišta u zoni Gornje Mekušje odnosi 890.000 kuna, a na prihode od prodaje zemljišta u državnom vlasništvu odnosi 70.000 kuna.

 **Prihodi od prodaje proizvedene dugotrajne imovine** planirani su u iznosu većem za 392.305 kuna i ovim Izmjenama iznose 2.590.005 kuna, a najveći dio se odnosi na prihode od prodaje građevinskih objekata (stanova) koji su planirani u iznosu od 2.568.950 kuna dok prihodi od prodaje postrojenja i opreme iznose 16.055 kuna, a prihodi od prodaje prijevoznih sredstava 5.000 kuna. Prihodi od prodaje stanova na kojim postoji stanarsko pravo uz obročnu otplatu na temelju ugovora iz ranijih godina planirani su u iznosu od 1,1 mil. kuna, prihodi od prodaje gradskih stanova u iznosu od 1,3 mil. kuna dok su prihodi od prodaje poslovnih objekata planirani u iznosu od 100.000 kuna.

**2.3. PRIMICI OD FINANCIJSKE IMOVINE I ZADUŽIVANJA**

 Drugim Izmjenama i dopunama Plana za 2022. godini Primici od financijske imovine i zaduživanja nisu mijenjani i njihov plan iznosi 45.239.234 kuna, a odnosi se na sredstva namijenjena financiranju izgradnji komunalne infrastrukture u sklopu projekta Karlovac II u iznosu od 40,2 mil.kuna dok je 5,0 mil. kuna namijenjeno projektu kina Edison i rekonstrukciji Dječjeg vrtića Banija.

**3. RASHODI I IZDACI**

Prijedlogom drugih Izmjena Proračuna za 2022. godinu povećavaju se ukupni rashodi i izdaci Proračuna za 81,4 mil. kuna, što je povećanje za 16,70% planiranih proračunskih rashoda i izdataka za 2022. godinu i novi plan uravnotežen je s prihodima u iznosu 569.033.535 kuna.

Rashodi poslovanja planirani su u 2022. godini u novom iznosu od 336.233.967 kuna i veći su za 24.588.153 mil.kuna u odnosu na Proračun za 2022. godinu, rashodi za nabavu nefinancijske imovine planirani su u iznosu većem za 52.838.867 kuna i novi plan iznosi 220.739.130 kuna dok su izdaci za financijsku imovinu i otplatu zajmova planirani u iznosu od 12.060.438 kuna i veći su za 4,0 mil. kuna u odnosu na Plan za 2022. godinu.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2022. godinu i** **prijedlog povećanja/smanjenja**



**3.1**. **RASHODI POSLOVANJA**

 **Rashodi poslovanja** planirani su drugim Izmjenama i dopunama Proračuna Grada Karlovca u 2022. godini u ukupnom iznosu od 336.233.967 kuna što je za 7,9% više u odnosu na Plan za 2022. godinu.

 Predloženi rashodi poslovanje planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike), planirani su u ukupnom iznosu od 154.448.480 kuna, što je za 1,7 mil. kuna više u odnosu na plan za 2022. godinu. U strukturi ukupnih rashoda i izdataka čine 27,14%. Od toga su planirani rashodi za zaposlene u Gradskoj upravi u iznosu od 23,5 mil.kuna pri čemu se na plaće (bruto) odnosi u iznosu od 18,7 mil. kuna, ostali rashodi za zaposlene planirani su u iznosu od 1,6 mil. kuna dok su doprinosi na plaću planirani u iznosu od 3.106.846 kuna.

Povećanje rashoda za zaposlene evidentno je u JVP i dječjim vrtićima zbog povećanje osnovice za plaću za 4%, te zbog očekivanog povećanja broja djelatnika u dječjim vrtićima zbog povećanje broja upisane djece u vrtiće.

**Materijalni rashodi** (naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja) planirani su u iznosu od 140.415.556 kuna i veći su za 22,5 mil. kuna u odnosu na Plan za 2022. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, te ostali rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 24,68%.

 Najveći dio rashoda odnosi se na rashode za usluge u iznosu od 99.653.807 kuna (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je povećanje za 20,4 mil. kuna, zatim na rashode za materijal i energiju u iznosu od 26.030.243 kuna (troškovi energije, uredski materijal, sitni inventar i drugi materijalni rashodi) što je povećanje za 1,8 mil. kuna, ostali nespomenuti rashodi poslovanja veći su za 251.314 kuna i iznose 6.829.925 kuna, naknade troškova zaposlenima planirane su u iznosu od 7.507.781 kuna i veće su za 80.850 kuna dok su naknade troškova osobama izvan radnog odnosa planirane u iznosu od 393.800 kuna i manje su za 15.000 kuna.

**Financijski rashodi** (kamate za primljene zajmove i ostali financijski rashodi) ostaju nepromijenjeni i njihov plan iznosi 1.666.465 kuna pri čemu kamate za primljene kredite i zajmove iznose 900.000 kuna dok su ostali financijski rashodi planirani u iznosu od 766.465 kuna, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) su ovim izmjenama plana veće za 460.000 kuna i iznose 5.548.657 kuna, u ukupnim rashodima i izdacima sudjeluju s 1,0%, pri čemu su subvencije Hrvatskom radio Karlovcu d.o.o. planirane u iznosu od 350.000 kuna, a subvencije trgovačkim društvima, zadrugama, poljoprivrednicima i obrtnicima izvan javnog sektora u iznosu od 5.198.657 kuna što je za 460.000 kuna više u odnosu na planirano Proračunom za 2022 godinu. Subvencija Autotransport d.o.o. planirana je u iznosu od 2.200.000 kuna, potpore poljoprivrednim gospodarstvima planirane su u iznosu od 1.044.657 kuna, a potpore poduzetništvu iznose 1.080.000 kuna.

 **Pomoći dane u inozemstvo i unutar opće države** planirane su u iznosu manjem za 859.000 kuna ili za 21,2% u odnosu na plan za 2022. godinu i iznose 3.188.385 kuna. U ukupnim rashodima i izdacima Proračuna Grada Karlovca sudjeluju s 0,56%. Pomoći unutar općeg proračuna ostaju nepromijenjene u odnosu na Plan za 2022. godinu i iznose 2.800.385 kuna. Pomoći proračunskim korisnicima drugih proračuna iznose 338.000 kuna i veće su za 8.000 kuna u odnosu na početni plan, a odnose se najvećim dijelom na pomoći proračunskim korisnicima u školstvu u iznosu od 8.000 kuna (pomoći Gimnaziji Karlovac i Trgovačko ugostiteljskoj školi) dok se na pomoći proračunskim korisnicima u zdravstvu odnosi 270.000 kuna (Dom zdravlja, Suvag i Ustanova za njegu u kući), a na skrb o braniteljima posredstvom Opće bolnice Karlovac se odnosi 60.000 kuna pomoći.

Prijenosi proračunskim korisnicima iz nadležnog proračuna za financiranje redovne djelatnosti se ovim Izmjenama smanjuju za ukupno planirani iznos 867.000 kuna budući da su ta sredstva raspoređena gradskim četvrtima i mjesnim odborima za provedbu projekata KA-kvart.

**Naknade građanima i kućanstvima** planirane su u iznosu od 10.035.128 kuna i povećane su za 68.050 kuna u odnosu na planirane proračunom za 2022. godinu, a najvećim dijelom se odnose na gradski i zakonski socijalni program koji je planiran u iznosu od 6,4 mil. kuna. Ova skupina rashoda odnosi se još na stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. Nadalje, kroz ove se naknade sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, te poklon paketi za novorođenčad i za siromašne obitelji kao i nabava obrazovnih materijala za osnovnoškolce. U ukupnim rashodima i izdacima Proračuna Grada Karlovca sudjeluju s 1,76%.

**Ostali rashodi** (tekuće i kapitalne donacije, kazne, penali i naknade štete i kapitalne pomoći) predlažu se u iznosu od 20.931.296 kuna što je za 704.840 kuna više u odnosu na plan za 2022. godinu. U ukupnim rashodima i izdacima u Proračuna Grada Karlovca sudjeluju s 3,68%.

Tekuće donacije planirane su u iznosu od 17.819.456 kuna i veće su za 426.000 kuna u odnosu na plan za 2022. pri čemu su za 350.000 kuna povećani rashodi za financiranje javnih potreba u športu i novi plan iznosi 10.330.000 kuna dok su sredstva za financiranje djelatnosti Vatrogasne zajednice planirane u iznosu većem za 50.000 kuna i novi plan iznosi 1.090.000 kuna.

Kapitalne donacije ostaju na razini planiranoj prvim Izmjenama i dopunama plana za 2022. godinu i iznose 1.030.000 kuna.

Kazne, penali i naknade štete planirane su u iznosu većem za 278.840 kuna i novi plan iznosi 2.081.840 kuna, a promjene se odnose najvećim dijelom na isplate naknada vjerovnicima po ošasnoj imovini za što je planirano 200.000 kuna i na naknade za zemljišta po upravnim postupcima za što je planirano 98.840 kuna više u odnosu na Plan za 2022.godinu koji iznosi 1.448.840 kuna.

**3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu većem za 52,8 mil. kuna ili za 31,5% u odnosu na Plan za 2022. godinu i iznose 220.739.130 kuna, a povećanje rashoda za nabavu nefinancijske imovine rezultat je povećanih rashoda za dodatna ulaganja na građevinskim objektima koji su ovim Izmjenama planirani u iznosu od 98.277.654 kuna. U ukupnim rashodima i izdacima u Proračuna Grada Karlovca sudjeluju s 38,79%.

Od toga su **rashodi za nabavu neproizvedene dugotrajne imovine** planirani u iznosu od 6.363.671 kuna što je za 210.000 kuna manje u odnosu na Plan za 2022. godinu i odnose se na rashode za kupnju zemljišta u iznosu od 5.643.671 kuna (troškovi otkupa zemljišta vezanih za izgradnju komunalne infrastrukture) dok se na rashode za nematerijalnu imovinu odnosi 720.000 kuna (licence i dr.).

**Rashodi za nabavu proizvedene dugotrajne imovine** planirani su u iznosu od 116.092.805 kuna i veći su za 2,0 mil.kuna u odnosu na plan za 2022. godinu. Ovi rashodi se najvećim djelom odnose na rashode određene za kupnju i izgradnju građevinskih objekata u iznosu od 90.569.451 kuna ili 78,01% ukupnih rashoda za nabavu proizvedene dugotrajne imovine pri čemu su najznačajniji rashodi namijenjeni projektu Karlovac II u iznosu od 69,6 mil.kuna, za parkiralište ŠSD Mladost je planirano 9,1 mil.kuna. Rashodi za uređenje i izgradnju Nemičićeve ulice planirani su u iznosu od 2,6 mil. kuna, za uređenje okoliša Smičiklasova planirano je 960.000 kuna, a za završetak radova u ulici Naselje Marka Marulića 1.650.000 kuna. U 2022. godini planirani su rashodi za izgradnju sportskog igrališta Velika Jelsa u iznosu od 631.250 kuna, dok je za projekt Odvodnja Grabrik planirano 1.150.000 kuna.

Ostale rashode u ovoj skupini čine rashodi za nabavu postrojenja i opreme u iznosu većem za 462.232 kuna i novi plan iznosi 9.152.951 kuna, za prijevozna sredstva je planirano 3.356.247 kuna (od čega se najveći dio odnosi na nabavu bibliobusa kod proračunskog korisnika Gradske knjižnice „Ivan Goran Kovačić“ za što je planirano 3,0 mil.kuna), a za knjige i umjetnička djela 3.055.954 kuna (od čega se najveći dio odnosi nabavu knjiga u osnovnim školama 3,0 mil.kuna). Ovu skupinu rashoda čine još i rashodi za nematerijalnu proizvedenu imovinu koji su planirani u iznosu manjem za 720.697 kuna i iznose 9.928.202 kuna (izrada projektne dokumentacije, ulaganja u računalne programe, prostorno planska dokumentacija i drugo), a za višegodišnje nasade i osnovno stado planirano je 30.000 kuna (nabava riba).

Skupina rashoda za nabavu plemenitih metala i ostalih pohranjenih vrijednosti planirana je u iznosu od 5.000 kuna što je na razini Proračuna za 2022.godinu.

 **Dodatna ulaganja na građevinskim objektima** planirana su u iznosu od 98.277.654 kuna i veća su za 51,1 mil. kuna ili za 108,2% u odnosu na planirano Proračunom za 2022. godinu. Ovo povećanje sredstava odnosi se najvećim dijelom na povećanje rashoda za obnovu i očuvanje objekata kulturne baštine oštećenih u potresu koji je zadesio Karlovačku županiju krajem 2020. godine, za što su sredstva planirana iz Europskog fonda solidarnosti u iznosu od 68,3 mil. kuna pri čemu se na rashode za dodatna ulaganja odnosi 50,0 mil. kuna. Ovim Izmjenama plana planirano je 817.021 kuna za dodatna ulaganja na objektu Streljana, a za ulaganje u objekte mjesne samouprave planirano je 264.798 kuna više u odnosu na Plan za 2022. godinu i novi plan iznosi 401.798 kuna. U strukturi ukupnih rashoda i izdataka Proračuna za 2022. godinu ova skupina čini 17,2%.

Rashodi za dodatna ulaganja na postrojenima i opremi su povećani za 116.500 kuna ili za 247,9% i novi plan iznosi 163.500 kuna, a odnosi se na proračunskog korisnika Muzeji grada Karlovca.

**3.3. IZDACI ZA FINANCIJSKU IMOVINU I OTPLATE ZAJMOVA**

Navedeni rashodi planirani su u ukupnom iznosu od 12.060.438 kuna, što je za 4,0 mil. kuna više u odnosu na planirano u 2022. godini, a odnosi se na dokapitalizaciju trgovačkog društva Gradska toplana za što je planirano 4,0 mil. kuna. Sredstva namijenjena otplati glavnica sedam dugoročnih kredita Grada i beskamatnog zajma Ministarstvu financija iznose 6.800.000 kuna.

U strukturi ukupnih rashoda ovi izdaci čine 2,1%.

**II. POSEBNI DIO**

U Posebnom dijelu Proračuna Grada Karlovca za 2022. godinu, pa tako i u Prijedlogu drugih Izmjena i dopuna Proračuna za 2022. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:











U nastavku se daje obrazloženje planiranih rashoda drugih Izmjena i dopuna Proračuna Grada Karlovca za 2022. godinu po razdjelima i programima.

**RAZDJEL 001 URED GRADONAČELNIKA**

Prijedlogom drugih Izmjena i dopuna financijskog plana za 2022. godinu Ured gradonačelnika je planiran u iznosu od 25.124.383 kuna odnosno povećan je za 791.050 kuna u odnosu na planirano proračunom za 2022. godinu.

Plan koje predlaže Ured gradonačelnika prikazan je po programima i aktivnostima u tablici kako slijedi:



















**GLAVA URED GRADONAČELNIKA**

**PROGRAM Redovna djelatnost** predloženimdrugim Izmjenama i dopunama Proračuna Grada Karlovca za 2022. godinu povećan je plan za 48.000 kuna i novi plan iznosi 6.405.000 kuna.

**Aktivnost: Financiranje osnovnih aktivnosti** planirano je smanjenje rashoda za 177.000 kuna i novi plan iznosi 5.143.000 kuna, a promjene se najvećim dijelom odnose na smanjenje rashoda za premije osiguranja za 250.000 kuna i novi plan iznosi 350.000 kuna dok su rashodi za službena putovanja povećani za 20.000 kuna i iznose 70.000 kuna, a troškovi sitnog inventara su povećani za 53.000 kuna i iznose 103.000 kuna.

**Aktivnost: Tekuće donacije za šport, kulturu i ostalo** planirane su u iznosu većem za 25.000 kuna i iznose 225.000 kuna, a odnose se na isplate sredstava po rješenjima Gradonačelnika za različite projekte i manifestacije sportskih, kulturnih i ostalih udruga i raznih društava.

 **Aktivnost: Rashodi po sudskim presudama** planirani su u iznosu većem za 200.000 kuna i novi plan iznosi 608.000 kuna, a odnose se na naknade vjerovnicima po ošasnoj imovini.

**PROGRAM Civila zaštita** planirano je povećanje rashoda za 200.000 kuna i novi plan iznosi 601.000 kuna, a ovo povećanje sredstava se odnosi na pomoći iz županijskog proračuna namijenjene sanaciji šteta od potresa za plaćanje zakupnina.

**PROGRAM Vatrogasna zajednica grada** planirano je povećanje rashoda za 50.000 kuna i novi plan iznosi 2.000.000 kuna, a odnosi se na:

 **Aktivnost: Financiranje redovne djelatnosti** povećani su rashodi za 50.000 kuna i novi plan iznosi 590.000 kuna, a odnosi se na tekuće donacije Vatrogasnoj zajednici za troškove redovnog poslovanja.

**GLAVA MJESNA SAMOUPRAVA** planirana je u iznosu od 2.230.750 kuna, pri čemu se 80.000 kuna odnosi na sredstva namijenjena plaćanju zakupnina i najma prostora za rad gradskih četvrti i mjesnih odbora na temelju sklopljenih ugovora.

Rashodi za financiranje rada mjesne samouprave planirani su u iznosu od 2.150.750 kuna i raspoređeni su na 38 mjesnih odbora i gradskih četvrti, pri čemu se na projekt Kakvarta odnosi 700.000 kuna za financiranje različitih komunalnih i društvenih projekata koje provode jedinice mjesne samouprave Grada Karlovca. Sredstva za financiranje komunalnih projekata iznose 400.000 kuna, a za sufinanciranje društvenih projekata 300.000,00 kuna.

 **GLAVA JAVNA VATROGASNA POSTROJBA**

Drugim Izmjenama i dopunama Plana za 2022. godinu povećani su rashodi Javne vatrogasne postrojbe za 527.300 kuna i novi plan iznosi 12.390.633 kuna.

**PROGRAM Vatrogastvo – iznad standarda** planirano je povećanje rashoda za 377.000 kuna i novi plan iznosi 3.513.691 kuna, a ovo povećanje sredstava se odnosi na povećanje rashoda za plaće zaposlenih čiji plan poslije izmjena iznosi 3.013.691 kuna.

**PROGRAM Javna vatrogasna postrojba – osnovna djelatnost** planirana je u iznosu većem za 150.300 kuna i novi plan iznosi 1.380.533 kuna, a odnosi se na sljedeće:

**Aktivnost: Redovna djelatnost – JVP** planirani su rashodi u iznosu od 790.533 kuna što je za 30.300 kuna više od plana, a odnose se najvećim dijelom na rashode za materijal i energiju i rashode za usluge.

 **Aktivnost: Rashodi za zaposlene** iz vlastitih prihoda JVP su planirani u iznosu od 280.000 kuna što je za 120.000 kuna više u odnosu na Plan za 2022. Sredstva se odnose na pomoći iz županijskog proračuna za sufinanciranje plaća zaposlenih prema Ugovoru o sufinanciranju plaća radnika u JVP Grada Karlovca na radnom mjestu operativni dežurni u vatrogasnom operativnom centru.

**GLAVA GRADSKO VIJEĆE**

**PROGRAM Redovna djelatnost** planiran je u iznosu od 705.000 kuna što je za 50.000 kuna više od Plana za 2022. godinu, a odnosi se na povećanje troškova reprezentacije Gradskog vijeća čiji plan poslije izmjena iznosi 100.000 kuna.

**RAZDJEL 002 UPRAVNI ODJEL ZA PRORAČUN I FINANCIJE**

Prijedlogom drugih Izmjena i dopuna financijskog plana Upravnog odjela za proračun i financije za 2022. godinu, ukupno planirana sredstva odjela iznose 39.196.985 kuna što je povećanje za 3.983.960 kuna u odnosu na planirano proračunom za 2022. godinu.

Financijski plan Upravnog odjela prikazan je po programima i aktivnostima u sljedećoj tablici:



**PROGRAM Upravljanje javnim financijama** drugim Izmjenama i dopunama proračuna za 2022. godinu predloženo je povećanje rashoda za 3.983.960 kuna i novi plan iznosi 38.076.485 kuna, a odnosi se na sljedeće:

**Aktivnost: Materijalni i financijski rashodi** planirani su u iznosu od 1.184.725 kuna što je za 80.000 kuna manje u odnosu na plan za 2022. godinu, a smanjenje rashoda se odnosi na sredstva za povrat preplaćenog iznosa komunalne naknade i planirana su u iznosu od 104.725 kuna.

**Aktivnost: Financiranje usluga naplate** planirana je u iznosu većem za 65.000 kuna i novi plan iznosi 2.490.000 kuna, a koriste se za financiranje usluga naplate poreza na dohodak koji plaćamo Poreznoj upravi i novi plan iznosi 1.300.000 kuna.

**Tekući projekt: Gradska toplana d.o.o. Karlovac – temeljni kapital** planirano je povećanje rashoda za 4,0 mil. kuna koji se odnose na dokapitalizaciju trgovačkog društva.

**RAZDJEL 003 UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

Drugim Izmjenama i dopunama plana za 2022. godinu proračun Upravnog odjela za prostorno uređenje i provedbu dokumenata prostornog uređenja povećan je za 62.000 kuna i novi plan iznosi 2.432.000 kuna.



Povećanje sredstava se odnosi na donaciju poslovnog subjekta u iznosu od 62.000 kuna za urbanistički plan uređenja II faze Poslovne zone Mekušje.

**RAZDJEL 004 UPRAVNI ODJEL ZA GRADNJU I ZAŠTITU OKOLIŠA**

Prijedlogom drugih Izmjena i dopuna financijskog plana Upravnog odjela za gradnju i zaštitu okoliša za 2022. godinu, ukupno planirana sredstva iznose 202.602.777 kuna i povećana su za 69,0 mil. kuna ili za 51,68% u odnosu na Plan za 2022. godinu. Planirani rashodi i izdaci provode se kroz sljedeće programe:











**PROGRAM Gradnja objekata** planiran je u iznosu od 28.442.157 kuna što je za 970.000 kuna manje u odnosu na Plan za 2022. godinu, a najveći dio se odnosi na sljedeće kapitalne projekte:

 **Kapitalni projekt: Izgradnja Vatrogasnog centra** smanjeni su rashodi za 400.000 kuna namijenjeni izradi projektne dokumentacije i novi plan iznosi 100.000 kuna.

 **Kapitalni projekt: Izgradnja bazena** planiran je u iznosu od 200.000 kuna što je za 800.000 kuna manje od plana za 2022. godinu, a odnose se na troškove projektne dokumentacije.

 **Kapitalni projekt: Dvorana Selce** planiran je u iznosu većem za 200.000 kuna u odnosu na Plan i trošak projektne dokumentacije iznosi 300.000 kuna.

 **Kapitalni projekt: Gradnja sportskih objekata** planirani su troškovi projektne dokumentacije za Teniski centar u iznosu od 170.000 kuna.

 **Kapitalni projekt: Vatrogasni dom Velika Jelsa** planirani su rashodi u iznosu manjem za 90.000 kuna za troškove projektne dokumentacije i novi plan iznosi 110.000 kuna.

**PROGRAM Zaštita i očuvanje kulturne baštine** planiran je u iznosu većem za 68,1 mil.kuna i novi plan iznosi 71.072.619 kuna, a povećanje sredstava se odnosi na sredstva dobivena iz Europskog fonda solidarnosti koja su namijenjena sanaciji zgrada oštećenih u potresu, a odnose se na sljedeće projekte:

* Mjera zaštite zgrade „KAMOD“ u iznosu od 16.461.500 kuna
* Mjera zaštite zgrade Hrvatskog doma u iznosu od 33.118.750 kuna
* Mjera zaštite zgrade na adresi bana Josipa Jelačića 1 u iznosu od 5.433.750 kuna
* Mjera zaštite zgrade Gradskog muzeja u iznosu od 10.896.147 kuna
* Mjera zaštite zgrade na adresi Gornja Gaza 3 u iznosu od 2.387.500 kuna

**PROGRAM Građenje komunalne infrastrukture** planiran je unutar ovog Upravnog odjela u iznosu od 87.856.786 kuna što je za 1.931.500 kuna više u odnosu na plan za 2022. godinu. Ovim programom se određuje građenje komunalne infrastrukture na području Grada Karlovca za građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja, građevina koje će se graditi izvan građevinskog područja i postojeće građevine komunalne infrastrukture koje će se rekonstruirati i način njihove rekonstrukcije. Planirani rashodi se najvećim dijelom odnose na troškove proširenja i izgradnje dodatne komunalne infrastrukture – izgradnju prometnica, oborinske odvodnje, izgradnju nogostupa i izgradnju DTK mreže.

Do promjena je došlo na sljedećim kapitalnim projektima:

* Nemičićeva ulica
* Ulica Naselje Marka Marulića
* Parkiralište ŠSD Mladost
* Sportsko igralište Velika Jelsa
* Odvodnja Grabrik
* Uređenje okoliša Smičiklasova
* Park Grabrik
* Modrušanov park

**PROGRAM Zaštita okoliša** planiran je u iznosu manjem za 60.000 kuna i novi plan iznosi 15.201.215 kuna, a odnosi se na sljedeći projekt:

**Tekući projekt: Program zaštite okoliša i gospodarenja otpadom** planirano je smanjenje rashoda za 60.000 kuna i novi plan iznosi 100.000 kuna.

**RAZDJEL 005 UPRAVNI ODJEL ZA KOMUNALNO GOSPODARSTVO**

Prijedlogom drugih Izmjena i dopuna financijskog plana za 2022. godinu ukupno planirana sredstva Upravnog odjela za komunalno gospodarstvo iznose 62.916.770 kuna i povećana su za 3.586.269 kuna. Planirani rashodi i izdaci provode se kroz sljedeće programe:







**PROGRAM Civilna zaštita** unutar ovog upravnog odjela planiran je u iznosu od 364.253 kuna što je za 460.752 kuna manje u odnosu na planirano Proračunom za 2022. godinu. Radi se o sredstvima dobivenim posredstvom Karlovačke županije za sanaciju šteta uzrokovanih posljedicama potresa i odnosi se na rashode za usluge.

**PROGRAM Održavanje komunalne infrastrukture**, ovim izmjenama i dopunama planirani iznos se povećava za 2.170.000 kuna i novi plan iznosi 44.832.093 kuna, a do promjena je najvećim dijelom došlo na sljedećim aktivnostima:

 **Aktivnost: Održavanje zelenih površina i groblja** planirano je povećanje rashoda za 600.000 kuna i novi plan iznosi 10.600.000 kuna, a odnosi se najvećim dijelom na troškove sadnog materijala u iznosu od 450.000 kuna i na usluge održavanja groblja i zelenih površina za što je planirano 9.750.000 kuna.

**Aktivnost: Održavanje nerazvrstanih cesta** planirano je povećanje rashoda za 1.300.000 kuna i novi plan iznosi 16.819.850 kuna, a odnose se najvećim dijelom na usluge tekućeg i investicijskog održavanja nerazvrstanih cesta u iznosu od 14.877.000 kuna.

 **Aktivnost: Ostale nepredviđene intervencije u gradu** planirano je povećanje rashoda za 170.000 kuna i novi plan iznosi 340.000 kuna.

 **Aktivnost: Održavanje dječjih igrališta i sportskih terena** planirano je povećanje rashoda za 100.000 kuna i troškovi održavanja novim planom iznose 1.020.000 kuna.

**PROGRAM Razvoj i sigurnost prometa** planiran je u iznosu većem za 180.000 kuna i novi plan iznosi 2.830.000 kuna, a promjene se odnose na sljedeće aktivnosti:

 **Aktivnost: Prometna jedinica mladeži** planirano je smanjenje rashoda za 20.000 kuna i novi plan iznosi 80.000 kuna, a odnosi se na smanjene rashode za nabavu opreme i odora.

 **Aktivnost: Subvencija Autotransportu d.o.o.** planirana je u iznosu od 2.200.000 kuna što je za 200.000 kuna više u odnosu na Plan za 2022. godinu.

**PROGRAM Upravljanje objektima u vlasništvu Grada** planiran je u iznosu većem za 1.697.021 kuna i novi plan iznosi 10.520.021 kuna.

 **Aktivnost: Održavanje stanova** planirano je povećanje rashoda za 100.000 kuna i novi plan iznosi 900.000 kuna.

 **Aktivnost: Održavanje poslovnih prostora i ostalih objekata** planirano je povećanje rashoda za 395.000 kuna i novi plan iznosi 1.295.000 kuna, a povećanje rashoda se odnosi na usluge održavanja poslovnih prostora i komunalnih objekata za 100.000 kuna i novi plan iznosi 720.000 kuna, rashodi za postavljanje montažnih objekata na Foginovom kupalištu iznose 95.000 kuna dok su rashodi za usluge održavanja objekta Stari grad Dubovac planirani u iznosu od 200.000 kuna.

 **Aktivnost: Sanacija šteta od potresa** planirani su rashodi za usluge u iznosu od 238.000 kuna što je za 135.000 kuna više u odnosu na plan za 2022. godinu, a sredstva su dobivena od osiguravajućih društava.

 **Kapitalni projekt: Dodatna ulaganja na objektima u vlasništvu grada** planirano je povećanje rashoda za 867.021 kuna ili za 41,89% u odnosu na planirano Prvim izmjenama i dopunama plana za 2022. i novi plan iznosi 2.937.021 kuna, a najvećim dijelom se odnosi na rashode za dodatna ulaganja na objektu Streljana u iznosu od 817.021 kuna.

 **Tekući projekt: Izrada projektne dokumentacije** planirana je u iznosu većem za 200.000 kuna i novi plan iznosi 900.000 kuna. Povećanje rashoda se odnosi na rashode za usluge koje su planirane u iznosu od 400.000 kuna.

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 13.197.876 kuna što je za 972.840 kuna više u odnosu na plan Upravnog odjela za 2022.godinu. Promjene se odnose na sljedeće programe:



**PROGRAM Građenje komunalne infrastrukture** ukupno planirana sredstva se povećavaju za 150.000 kuna i iznose 4,1 mil. kuna, a unutar ovog upravnog odjela troškovi programa se najvećim dijelom odnose na rješavanje imovinsko pravnih odnosa. Promjene se odnose na sljedeće projekte građenja komunalne infrastrukture :

* Sanacija kanala Sajevac
* Mala Švarča ugibalište

**PROGRAM Upravljanje imovinom** ukupna sredstva su povećana za 1,4 mil. kuna i novi plan iznosi 9.047.876 kuna, a izmjene se odnose na sljedeće projekte:

 **Aktivnost: Evidencija imovine i ostali troškovi** planirana je u iznosu većem za 374.000 kuna i novi plan iznosi 3.467.000 kuna, a do promjene je došlo najvećim dijelom na povećanju rashoda za troškove energije za gradske stanove i poslovne prostore čiji plan poslije izmjena iznosi 750.000 kuna.

 **Kapitalni projekt Kupnja nekretnina** planiran je u iznosu većem za 1,0 mil. kuna i novi plan iznosi 5.380.876 kuna pri čemu je naknada za zemljište po upravnim postupcima povećana za 642.511 kuna i novi plan iznosi 3,1 mil. kuna dok su sredstva namijenjena kupnji stanova planirana u iznosu od 1.138.365 kuna, a naknada za drvnu masu za NK Korana poslije povećanja iznosi 1.100.000 kuna.

**RAZDJEL 007 UPRAVNI ODJEL ZA GOSPODARSTVO, POLJOPRIVREDU**

**I TURIZAM**

 Drugim Izmjenama i dopunama proračuna za 2022. godinu ukupni rashodi za Upravni odjel za gospodarstvo, poljoprivredu i turizam planirani su u iznosu većem za 1.635.000 kuna i novi plan iznosi 15.145.655 kuna.







**PROGRAM Razvoj malog i srednjeg poduzetništva** planiran je u iznosu većem za 280.000 kuna ili za 31,53% u odnosu na Prve izmjene i dopune plana za 2022. godinu i novi plan iznosi 1.168.000 kuna. Ovo povećanje rezultat je povećanog iznosa za potpore poduzetništvu koje su novim planom planirane u iznosu od 1.080.000 kuna.

**PROGRAM Razvoj turizma** planirano je povećanje rashoda za 1.165.000 kuna ili za 34,78% u odnosu na plan i novi plan iznosi 4.515.000 kuna, a promjena je rezultat sljedeće aktivnosti:

 **Aktivnost: Promidžba turizma Grada Karlovca** planirano je povećanje rashoda za 20.000 kuna i novi plan iznosi 165.000 kuna, a predloženo povećanje se odnosi na ostale nespomenute rashode poslovanja u iznosu od 40.000 kuna.

 **Tekući projekt: Manifestacije i razna događanja** povećani su rashodi za 30.000 kuna i novi plan iznosi 460.000 kuna, a odnose se na rashode za organizaciju raznih manifestacija koje novim planom iznose 570.000 kuna. Posebno su planirane kao projekti financijski značajnije manifestacije poput „Dani piva“ u iznosu većem za 300.000 kuna i novi plan iznosi 1.400.000 kuna i manifestacija „Advent“ koja je planirana u iznosu većem za 815.000 kuna i novi plan iznosi 1.400.000 kuna.

**PROGRAM Veterinarsko zdravstvena zaštita** planirano je povećanje rashoda za 175.000 kuna i novi plan iznosi 1.600.000 kuna, a odnose se na usluge skloništa za napuštene životinje.

**PROGRAM Poljoprivreda i ruralni razvoj** drugim Izmjenama i dopunama predloženo je povećanje rashoda za 10.000 kuna i novi plan iznosi 1.391.068 kuna, promjene se odnose na sljedeće aktivnosti:

 **Aktivnost: Potpore poduzetništvu u ruralnom području** planirano je smanjenje rashoda za 20.000 kuna i novi plan iznosi 170.000 kuna, a odnose se na troškove subvencija poljoprivrednim gospodarstvima za diverzifikaciju djelatnosti.

 **Aktivnost: Održavanje zapuštenog poljoprivrednog zemljišta** planirano je povećanje rashoda za 20.000 kuna i novi plan iznosi 70.000 kuna, a odnosi se na troškove čišćenja poljoprivrednih površina.

 **Tekući projekt: „Gradski vrtovi“** planiran je u iznosu većem za 10.000 kuna i novi plan iznosi 25.000 kuna, a odnosi se na usluge tekućeg i investicijskog održavanja.

**GLAVA 02 AQUATIKA – SLATKOVODNI AKVARIJ KARLOVAC**

 Djelatnost proračunskog korisnika Aquatika – slatkovodni akvarij Karlovac provodi se kroz tri programa i planirana je u iznosu većem za 5.000 kuna u odnosu na planirano prvim Izmjenama i dopunama plana za 2022. godinu i novi plan iznosi 5.171.587 kuna.

* Program 5001 Razvoj turizma
* Program 6006 Javne potrebe u kulturi
* Program 8006 Aquatika slatkovodni akvarij Karlovac – vlastita djelatnost

**RAZDJEL 008 UPRAVNI ODJEL ZA DRUŠTVENE DJELATNOSTI**

Prijedlogom drugih Izmjena i dopuna financijskog plana Upravnog odjela za društvene djelatnosti za 2022. godinu, ukupna planirana sredstva povećavaju se za 3,1 mil. kuna te sada iznose 193.091.592 kuna.

**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti veći za 460.000 kuna i novi plan iznosi 25.224.078 kuna.

**PROGRAM Civilna zaštita** unutar ovog Upravnog odjela planiran je u iznosu manjem za 16.000 kuna i novi plan iznosi 75.000 kuna, a odnosi se na sredstva namijenjena plaćanju najamnina za obitelji čiji su stambeni objekti nastradali u potresu koji je zadesio Karlovačku županiju krajem 2020. godine.

**PROGRAM Ostale aktivnosti u obrazovanju** planiran je u iznosu manjem za 37.000 kuna i novi plan za 2022. godinu iznosi 575.700 kuna, a rashodi se najvećim dijelom na pomoći proračunskim korisnicima u školstvu za što je planirano 8.000 kuna dok je projekt „Školski obrok za svako dijete“ smanjen za 45.000 kuna budući da se plaća zaposlene osobe u gradskoj upravi na projektu više neće financirati iz troškova projekta.

**PROGRAM Predškolski odgoj i obrazovanje** planiran je u iznosu većem za 30.000 kuna i novi plan iznosi 1.102.500 kuna, a povećanje rashoda se odnosi na nabavu opreme za dječji vrtić Zadobarje, a sredstva su osigurana iz državnog proračuna.

**PROGRAM Socijalna skrb – gradski program** planiran je u iznosu većem za 50.000 kuna i novi plan iznosi 5.246.000 kuna, a odnosi se na sljedeću aktivnost:

**Aktivnost: Ostale naknade i pomoći građanima** planirani su u iznosu od 414.500 kuna, i veći su za 50.000 kuna u odnosu na početni plan, a odnose se ostale pomoći po posebnim odlukama koje se isplaćuju temeljem rješenja Gradonačelnika u iznosu od 354.500 kuna.

**PROGRAM Javne potrebe u športu** planiran je u iznosu većem za 350.000 kuna i novi plan iznosi 10.410.000 kuna, a povećanje rashoda se odnosi na tekuće donacije Karlovačkoj športskoj zajednici za financiranje njihove redovne djelatnosti, financiranje korištenja sportskih dvorana, za plaće športskih trenera i za prijenos sredstava športskim klubovima za što je planirano 10.330.000 kuna.

**PROGRAM Javne potrebe u tehničkoj kulturi**, program se izvršava preko Zajednice tehničke kulture, a ukupni rashodi su planirani u iznosu od 631.000 kuna. Sredstva su doznačena temeljem Programa javnih potreba u tehničkoj kulturi po zahtjevima Zajednice, a odnose se na plaću voditelja i djelatnika, materijalne rashode, te na financiranje rada raznih udruga odnosno klubova članica Zajednice tehničke kulture.

**PROGRAM Potpore za rad udruga** planirano je povećanje rashoda za 37.000 kuna i novi plan iznosi 2.114.000 kuna, a promjene se najvećim dijelom odnose na povećanje sredstava za Foginovo kupalište za 47.000 kuna i novi plan iznosi 205.000 kuna.

**PROGRAM Program za mlade** planiran je u iznosu većem za 25.000 kuna i iznosi 297.000 kuna, a povećanje se odnosi na sufinanciranje troškova maturijade.

**GLAVA 02 OSNOVNE ŠKOLE** ukupni planirani rashodi povećavaju se za programe osnovnog školstva za 247.556 kuna i novi plan iznosi 104.330.412 kuna, a do promjene je došlo unutar sljedećih programa:



 Iz tablice je vidljivo kako se najveći dio izmjena kod osnovnih škola odnosi na njihovu vlastitu djelatnost. **Program Vlastite djelatnosti osnovnih škola** planiran u iznosu većem za 245.736 kuna i novi plan iznosi 10.772.239 kuna, a najvećim dijelom se odnosi na povećanje rashoda za redovnu djelatnost osnovnih škola za što je planirano 4.478.625 kuna.

**GLAVA 03 USTANOVE KULTURE**

Ukupan plan za redovnu djelatnost ustanova kulture povećava se za 317.843 kuna i novi plan iznosi 27.523.828 kuna, a odnose se na sljedeće programe:



**PROGRAM Gradnja objekata** planirana je kod proračunskog korisnika Gradsko kazalište „Zorin Dom“ u iznosu većem za 60.343 kuna i novi plan iznosi 268.819 kuna, a odnosi se na troškove zaposlenih na projektu Revitalizacija kina Edison u funkciji pokretanja integriranih turističkih programa u gradu Karlovcu.

**PROGRAM Javne ustanove u kulturi** planiran je u iznosu većem za 50.000 kuna i novi plan iznosi 18.253.940 kuna, a odnosi se na sljedeće promjene:

**Aktivnost: Rashodi za zaposlene** povećani su za 115.000 kuna i novi plan iznosi 12.980.000 kuna, a odnosi se na povećanje rashoda za zaposlene kod proračunskog korisnika Gradsko kazalište „Zorin Dom“ za 170.000 kuna i novi plan iznosi 3.196.000 kuna, rashodi za zaposlene kod proračunskog korisnika Muzeji Grada Karlovca su smanjeni za 55.000 kuna i novi plan iznosi 4.074.000 kuna dok rashodi za zaposlene kod proračunskog korisnika Gradska knjižnica „Ivan Goran Kovačić“ iznose 5.710.000 kuna.

**Aktivnost: Materijalni i financijski rashodi** smanjeni su rashodi za 74.000 kuna i novi plan iznosi 3.793.940 kuna, a odnose se na povećanje materijalnih rashoda kod proračunskog korisnika Muzeji grada Karlovca čiji plan poslije povećanja iznosi 2.124.000 kuna dok su materijalni rashodi kod proračunskog korisnika Gradsko kazalište „Zorin Dom” planirani u iznosu manjem za 134.000 kuna i poslije smanjenja iznose 919.940 kuna, a kod Gradske knjižnice „Ivan Goran Kovačić“ ostaju nepromijenjeni u iznosu od 755.000 kuna.

 **Aktivnost: Sredstva za rad Upravnih vijeća** povećani su rashodi za 19.000 kuna i novim planom iznose 96.000 kuna, a odnose se na sredstva korisnika Gradsko kazalište Zorin dom koja su planirana u iznosu većem za 14.000 kuna i iznose novim planom 26.000 kuna dok su kod proračunskog korisnika Muzeji Grada Karlovca sredstva povećana za 5.000 kuna i iznose 35.000 kuna.

 **Tekući projekt: Opremanje ustanove** predloženo smanjenje rashoda za 10.000 kuna odnosi se najvećim dijelom na troškove kod proračunskog korisnika Muzeji grada Karlovca i novi plan iznosi 87.000 kuna dok se na opremanje Gradskog kazališta „Zorin Dom“ odnosi 20.000 kuna.

**PROGRAM Javne potrebe u kulturi** planirani su rashodi u iznosu većem za 107.500 kuna i novi plan iznosi 537.500 kuna, a do promjena je došlo najvećim dijelom na projektu Manifestacija „Zvjezdano ljeto“ koja je planirana u iznosu većem za 107.500 kuna i novi plan iznosi 317.500 kuna. Projekt „Održavanje objekta Stari grad Dubovac“ je planiran u iznosu od 150.000 kuna kod proračunskog korisnika Muzeji grada Karlovca dok su planirana sredstva za Izložbene aktivnosti na Starom gradu Dubovac 70.000 kuna.

**PROGRAM Ustanove u kulturi – vlastita djelatnost** plan se povećava za 100.000 kuna i novi plan iznosi 8.278.569 kuna, a odnosi se na Programska djelatnost ustanova kulture koja je planirana u iznosu od 2.302.269 kuna.

**GLAVA 04 USTANOVE PREDŠKOLSKOG ODGOJA I OBRAZOVANJA**

Ukupno planirani izdaci za programe ustanova predškolskog odgoja i obrazovanja su povećani za 2.120.950 kuna i iznose 36.013.274 kuna, a odnose se na sljedeće programe:



**PROGRAM Predškolski odgoj i obrazovanje** planiran je u iznosu većem za 2.101.000 kuna i novi plan iznosi 24.858.091 kuna, a do promjene je došlo na sljedećim aktivnostima i projektima:

 **Aktivnost: Rashodi za zaposlene** planirano je povećanje rashoda za 1.911.000 kuna i novi plan iznosi 19.304.833 kuna pri čemu se na plaće Dječjeg vrtića Karlovac odnosi 9.561.000 kuna, a na rashode za zaposlene Dječjeg vrtića Četiri rijeke 9.743.833 kuna. Ovo povećanje plaća za ustanove predškolskog odgoja proizlazi iz povećanja osnovice za plaće zaposlenih u javnim i državnim službama.

 **Kapitalni projekt: Opremanje dječjeg vrtića** planiran je u iznosu od 190.000 kuna, a sredstva se odnose na opremanje dječjeg vrtića Zadobarje, Banija i Bubamara.

**PROGRAM Predškolski odgoj – vlastita djelatnost** planiran je u iznosu većem za 19.950 kuna i novi plan iznosi 10.985.183 kuna, a odnosi se najvećim dijelom na rashode za redovno poslovanje ustanova predškolskog odgoja koji su financirani vlastitim sredstvima u iznosu od 9.934.503 kuna.

**RAZDJEL 009 UPRAVNI ODJEL ZA RAZVOJ GRADA I EU FONDOVE**

Rashodi Upravnog odjela za razvoj grada i EU fondove iznose 14.254.697 kuna i manji su za 1,8 mil. kuna u odnosu na plan za 2022. godinu, a odnose se na sljedeće aktivnosti i projekte:



**PROGRAM Gradnja objekata** planiran je unutar ovog Upravnog odjela u iznosu od 3.971.892 kuna i smanjen je za 93.245 kuna u odnosu na plan za 2022. godinu, a odnosi se na sljedeće projekte:

 **Kapitalni projekt: Obnova brownfield lokacije nekadašnjeg kina Edison** planirani su rashodi u iznosu manjem za 31.638 kuna i novi plan iznosi 352.125 kuna i najvećim dijelom se odnose na rashode za zaposlene na projektu te na troškove promidžbe i vidljivosti.

 **Kapitalni projekt: Revitalizacija kina Edison u funkciji pokretanja integriranih turističkih programa u gradu Karlovcu** planirani su rashodi u iznosu od 1.644.767 kuna što je za 61.607 kuna manje u odnosu na početni plan, a odnose se najvećim dijelom na rashode za zaposlene, na rashode za usluge i ulaganja u računalne programe.

**PROGRAM Suradnja s fondovima EU i drugim fondovima** planiran je u iznosu manjem za 1.666.750 kuna i novi plan iznosi 3.970.155 kuna, a ovo smanjenje sredstava se odnosi na projekt GEO coNnect koji je financiran iz norveškog financijskog mehanizma i koji će se u realizirati iduće godine.

**SLUŽBA ZA PROVEDBU ITU MEHANIZMA**

Drugim Izmjenama i dopunama Plana za 2022. godinu rashodi upravnog odjela iznose 1.070.800 kuna, a odnose se na sljedeći program:



**PROGRAM Integrirana teritorijalna ulaganja** planiran je u iznosu od 1.070.800 kuna, a sredstva se najvećim dijelom odnose na trošak zaposlenih na projektu ITU – tehnička pomoć koji je planiran u iznosu od 772.550 kuna. Sredstva namijenjena projektu Strategija razvoja većeg urbanog područja Karlovac su planirana u iznosu od 298.250 kuna i odnosi se na izradu različitih dokumenata strateškog karaktera. Integrirana teritorijalna ulaganja (ITU mehanizam) predstavljaju novi mehanizam Europske unije za razdoblje 2014. - 2020. godine koji je uveden s ciljem jačanja uloge gradova kao pokretača gospodarskog razvoja iz tri različita fonda: Europski fond za regionalni razvoj, Kohezijski fond i Europski socijalni fond i to za specifične ciljeve: razvoj poduzetništva, toplinarstva, kulturne baštine, brownfield lokacija (bivša vojna i industrijska područja), povećanje putnika u javnom prijevozu te integracija socijalno osjetljivih skupina, borba protiv siromaštva, te modernizacija strukovnog obrazovanja. Uspostavom ITU mehanizma u Republici Hrvatskoj promiče se proces decentralizacije, pri čemu urbana područja postaju centri razvoja, dovoljno snažni za značajnije gospodarske pomake, otvaranje novih radnih mjesta te kreiranje društvene klime i usluga koje mogu privući stanovništvo. Gradovi središta urbanih područja postaju partneri u provedbi ITU mehanizma i dio sustava koji upravlja sredstvima Europske unije, obavljanjem zadaća i aktivnosti u okviru Operativnih programa.

Viši stručni suradnik za planiranje

i praćenje proračuna Pročelnica UO za proračun i financije

Mirela Presečan, dipl.oec. Lidija Malović, dipl.oec.